JohanHeinsen/ENO huggingface dataset:
Odense Adresse-Contoirs Efterretninger, 1848-04-26
J et Brev fra Flensborg, dat. den 24 April (rimeligviis langt hen paa Dagen, da det først ankom hertil ingt med Feltposten), berettes: "Vor Armee har kjæmpet som Helte; tappert har den staaet fra igaar Morges Kl. 10 til iaftes Kl. 9 høist 15,000 Mand imod 35,000; at seire 3 mod 7 er formeget forlangt; Tropperne ankomme efterhaanden og lade til at ville sætte sig fast her for at fortsætte Tilbagemarschen i Samling, Nogle sige til Kolding, Andre til Als; de have lidt et betydeligt Tab, ogsaa mange Officerer ere faldne eller saarede. Nyborg Jægere ere haardt medtagne og flere Officerer nævnes som faldne eller saarede. Af 6te Dragonregiment har 1ste Eskadron mistet mange Folk; (anden Eskadron har efter senere Beretninger ikke været i Kampen). Ritmester Würtzen fik to Heste skudt under sig; en ung Lieutenant savnes de andre Officerer uskadte. 1ste og 11te Bataillon have lidt svært og mistet mange Officerer. Det er et rædsom Syn paa Gaden og især i Lazaretherne. En stor Trøst er det, at Preusserne have faaet at vide, hvad det betyder at slaaes med de Danske; deres Tab skal være meget stort." J en Efterskrift tilføies: "J dette Øieblik kommer Garden og Generalstaben; vore Generaler ere i Behold; Slaget har egentlig staaet lige ved og i Slesvig. Preussernes Overfald ligner meget Forræderi, thi efter at de halvt vare rykkede frem, hvor Man vilde have dem, vendte de pludselig om og kom i en Halvmaane ind fra Siden, hvor Man ikke var forberedt. Af 6te Dragonregiment har jeg kun talt med en Dragon, som kom forud.
Odense Adresse-Contoirs Efterretninger, 1848-04-26
- J et andet Brev fra Flensborg af 24de hedder det: Jgaarhørte vi stærk Kanonadefra Kl. 9om Morgenen til Kl. 7 om Aftenen. Preusserne og Forbundstropperne have samtidig angrebet vor Armee ved Mesunde, Slesvig og Dannevirke og paa hele Linien er det gaaet meget blodigt til. Fleres Udsagn stemmer overeens i, at vore Tropper i Centrum for Slesvig bleve overrumplede af Preusserne, men at de efter en haard Kamp atter kom i Besiddelse af denne Position. Ved Burstorf for Slesvig og 2 1/2 Miil længere ud bleve vore Forposter drevne tilbage og Fjenden ankom samtidig med vore Folk til den næste Post, nu sloges Preusserne tilbage, men vore Tropper, især 1ste, 2det og 3die Jægerkorps, samt 1ste, 2det, 10de, 11te og 12te Jnfanteribataillon, vare for hidsige i at forfølge dem og bleve, da Fjenden imidlertid fik Forstærkning, af Overmagten kastede tilbage, hvorved en Deel (en anden Efterretning siger, at det var 3die Jægerkorps) geraadte i en Sump, hvor Mange nedstraktes af de preussiske Kugler, Nogle skulle ogsaa være druknede: 11te Bat. har mistet størstedelen af sine Officerer. At saamange Officerer ere faldne tilskrives for en Deel disses blaae Frakker, hvorved de vare kjendelige. Preussernes Geværer skulle desuden være bedre end vore og række meget langt. En Eskadron Dragoner (1ste Eskadron af 6te Dragonreg) kastede sig med mageløs Dristighed i Preussernes Flanke, men disse Tappre. lede et svært Tab. Slaget endte iaftes med, at vore Tropper holdt den ene Halvdeel af Slesvig besat, medens den anden var i Fjendens Magt. Men denne Stilling har Man senere opgivet og trukket sig tilbage nord paa, siden inat ankommer hvert Øieblik Saarede, Bagage= og Munitionsvogne, Kanoner og Artilleri. Hele Jnfanteriet er nu her. De stakkels Soldater have i 14 Dage ikke været af Klæderne. Ogsaa Fjenden har lidt meget; hele Rækker ere nedkastede af vort Artilleri; 2 fjendtlige Kanoner skulle være erobrede og 50 Preussere tagne tilfange. Kavalleriet har ikke havt megen Leilighed til at komme i Anvendelse, undtagen hiin Eskadron. Kavalleriet er endnu ikke ankommet." J en Efterskrift tilføies, at der nærmede sig Preussere.
Odense Adresse-Contoirs Efterretninger, 1848-04-26
J et Brev fra en Militair, dat. Flensborg den 24de, mennes, at der paa vor Side er faldet nogle og tredive Officerer og omtrent 1000 til 1500 Underofficerer og Menige. Preusserne, der vare 1 a 2 Gange saa stærke, havde sikkert mistet det dobbelte Antal. Gottorp forsvaredes til det Yderste og Kardætskerne og Espignolerne have ryddet stærkt op i Preussernes Rækker. Den 24de have Smaafægtninger fundet Sted, hvis Udfald ikke var Brevskriveren, der hører til de let Saarede, bekjendt. Man antog, at vore Tropper vilde gaae tilbage til Bau, for der at vente Fjenden.
Odense Adresse-Contoirs Efterretninger, 1848-04-26
- En Reisende, der idag er ankommen fra Fredericia, har fortalt os, at Man der iaftes vilde have Efterretning om, at vore Tropper i god Orden havde trukket sig ud af Flensborg og besat de tidligere af Jnsurgenterne opførte Forskandsninger ved Bau, men at de ogsaa der igaar vare blevne angrebne af efterrykkende Preussere; Kampens Udfald kjendes ikke med Vished, men Man antog, at vor Armee efter de uhørte Strabadser og det flere Dages Blodarbeide (ogsaa den 24de skulle vore Brave have kæmpet imellem Slesvig og Flensborg) igjennem Sundevit vilde marschere til Sønderborg, for foreløbig at indtage en Position paa det stærkt befæstede Als. Ved Sønderborg er iforveien lagt Pontonbroer over Alssund. Maa saaledes Glæden over den Ære, vor tappre Armee har indlagt sig ved i tre Dage med Heltemod af holde ud mod en langt overlegen Fiende, at gjøre den hver Fodbred slesvigsk Jord stridig og først at trække sig tilbage efterat have bibragt den de føleligste Tab, være stærkt blandet med Sorg over saamange af vore faldne og saarede Brødre og med Bekymring for den nærmeste Fremtid, saa maae vi paa den anden Side betænke, at Krigsministeren i sine offentlige Udtalelser har forudseet Tilbagetogets Mulighed, at General Hedemann af ham var beordret til at trække sig tilbage for en decideret Overmagt, at han forud har taget Forholdsregler for dette Tilfælde og at han er Mand for at gjøre Alt, hvad der staaer i menneskelig Magt for at gjøre Følgerne dera saalidet farlige som muligt; vi maae endvidere betænke, at Fjenden neppe vil vove at rykke langt nordpaa, selv for det Tilfælde, at vor Armee for Øieblikket trækker sig til Als, da den derved vilde udsætte sig for at blive aldeles afskaaren, naar enten vor Armee efter at have udhvilet og forstærket sig opstillede sig i Ryggen af den, eller den forventede Hielp indtræffer (og at den vil komme saa hurtig som muligt, naar de mod os venskabelig findede Magter, navnlig Engelland og Sverrig, erfare Tingenes Stilling, tør vistnok ansees som afgjort), ikke at tale om den forbittrede Modstand den vilde finde hos Befolkningen, en Modstand, som den, efter den Prøve, den nylig har havt i Berlin, sikkert ingen Lyst har til at fremkalde imod sig og den Vanskelighed den vilde støde paa ved Provianteringen; vi maae betænke, at den nok vil vogte sig for at udøve Grusomheder, da saadanne af vor Flaade paa det frygteligste vilde blive hevnede paa de preussiske og tydske Søstæder; vi maa endelig betænke, at den hvert Øieblik kan blive bortkaldt for at bruges i selve Preussen og Tydskland eller paa den russiske Grændse.
Odense Adresse-Contoirs Efterretninger, 1848-04-26
Byens Fodjægerkorps har idag faaet Ordre til at holde sig parat til at anvendes paa hvilket somhelst Punkt i Provindsen.
Odense Adresse-Contoirs Efterretninger, 1848-04-26
De 4 fra Nyborg til Forhør i Haderslev førte schleswigholsteinske Fanger ere nu transporterede tilbage; de kom iaftes herigjennem tilligemed 4 andre Staldbrødre, deriblandt Landfoged Dorien fra Sylt. Efterskrift Kl. 6 1/2. J dette Øieblik erholde vi følgende Løbeseddel, der viser, at vore Sager. efter Omstændighederne staae meget godt.
Odense Adresse-Contoirs Efterretninger, 1848-04-26
Jfølge paalidelige Efterretninger om det nørrejydske Korpses Stilling har dette efter en 8 Timers Kamp mod en meget overlegen Fiende vel liidt et stort Tab, men trukket sig i største Orden uforfulgt af Fjenden tilbage i en Sideretning mod Sønderborg, hvorfra det atter synes at rykke frem. Et ved det schleswigholsteinske Parti i Flensborg udbredt falsk Rygte om at Fienden havde omringet Byen, har jaget Skræk i Blodet paa Mange og forledet især flere Bagage=Soldater og ængstelige Folk til at forlade deres Post og Hjem aldeles uden Grund. En preussisk Parlamentair, som søgte Generalmajor v. Hedemann, har Man mødt imellem Flensborg og Apenrade.
Odense Adresse-Contoirs Efterretninger, 1848-04-26
Generalkommanden for Nørrejylland i Kolding. den 26 April 1848 om Morgenen. Baggesen, p. t. Kommandeur for Generalkommandostaben.
Odense Adresse-Contoirs Efterretninger, 1848-04-26
Hs. Maj. Kongen er imorges med Ægir" afgaaet fra Fredericia, nærmest til Sønderborg. Vi have fra flere Sider med Bestemthed hørt. forsikkre, at svenske Tropper idag have passeret Svendborg Sund; en hertil Byen ankommen Skipper vil have seet 9 Skibe med svenske Soldater ved Ærø.
Odense Adresse-Contoirs Efterretninger, 1848-04-26
Faaborg den 25 April. Det seer kun daarligt ud to flygtende Familier fra Flensborg have tilbragt sidste Nat i Sønderborg og kom nu hertil; de fortælle at Sagen gik godt til Flensborg, men der - saa langt fil jeg skrevet, da 2 Læger kom for her at indrette et Lazareth. De sige, at det er den brillanteste Affaire, Man kan tænke sig: 12,000 mod 40,000, uden at vige en Fodsbred i 8 a 10 Timer, taget 1 eller 2 af Fjendens Batterier, sønderskudt 2de, tilbagetaget 2 Kanoner, som vi havde mistet. Tilbagetoget skeete i bedst mulige Orden; 2 Batailloner friske til at rykke imod Fjenden og dække Retiraden, 3 Angreb af Preusserne paa Gottorp tilbageslaaede af Fodgaarden med uhyre Tab, men derimod have vi tabt Saarede og Døde circa 1500 Fjendens Tab regnes til 4000. Kand. Brix skal have gjort Undere af Tapperhed og Udholdenhed, unge Dons af 3die Jægerkorps slog sig alene ved Kolbeslag igjennem Preusserne og har selv faaet 3 Kolbeslag i Ryggen. - Alle sige, at vore Tropper have viist en Udholdenhed, som overgaaer de dristigste Forventninger; selv om Aftenen vare de neppe at styre. Major Holm, jeg troer ved Jægerne, fik Ordre at trække sig tilbage, men spurgte Adjutanten, og Retraiten endnu var sikker og om han vilde sige ham den yderste Tid, da det var Folk han havde, som det var en Fornøielse at see slaaes og Synd at forlade.
Odense Adresse-Contoirs Efterretninger, 1848-04-26
- J et senere Brev af ovennævnte Dato hedder det: "Tvende ved Filialbanken i Flensborg Fungerende ere iaften reiste herigjennem de berette: at Bankbygningens nøgne Vægge nu kun findes og at Bankens Midler ere bragte i Sikkerhed. - Det hedder, at nogle Faa af Vore, som havde været med i Jlden ved Slesvig og som vare komne til Flensborg for der at udhvile sig, skulle ved en om Natten opkommen Allarm i Forbindelse med Rygtet om at de Fjendtlige vare ifærd med at drage ind i Flensborg, have, opskræmmede af den Hvile hvortil de havde overgivet sig, i Hui og Hast forladt Flensborg. - Man siger, at Flensborg nu er besat af Fjenderne og at vor Armee staaer nord for Byen, men dette trænger dog til yderligere Bekræftelse, ligesom en Fortælling om, at 1200 Fjendtlige skulle være sprængte i Luften ved en af Vore ved Gottorp anbragt Mine ogsaa behøver nærmere Stadfæstelse. - Nogle af de Formuende i Flensborg skulle igaar Morges have forladt Byen, og endeel Varer skal være bragt paa Skibene for at føres i Sikkerhed til en anden dansk Havn. - Ved Sønderborg udlosses en betydelig Deel grovt Skyts, som søværts dertil er fremsendt. Ogsaa er dertil ankommen endeel Artillerister, Trainkudske og Heste.
Odense Adresse-Contoirs Efterretninger, 1848-04-26
Haderslev den 22 April. Blandt de Dansksindede er her megen Misfornøielse med Regjeringskommissionens passive eller hemmelighedsfulde Bestyrelse, med dens frastødende, aristokratiske og bureaukratiske Væsen samt at den afsender tydske Skrivelser til Danske og sætter Fjendens Allierede paa fri Fod. Slesvigholstenerne have igjen faaet et stort Mod ere lystige og true med Hævn. De Danske her føle sig beængstede; men paa Landet frygter Man for, at Bønderne begynde et Myr deri paa Slesvigholstenerne, naar det ikke kan hielpe at overlevere dem arresterede til Regjeringen og naar en Fjende i Ryggen af vor Armee bliver i Besiddelse af Embedsmagt. Krüger har talt djærvt i Rendsborg, men han lader til at ville gjøre det Samme mod en Bestyrelse fra Kongeriget, naar denne ikke er bedre end den tydske; han vil have en folkelig Bestyrelse i slesvigst Aand. Amtmand Johansen er bleven meere folkelig end Kommissairerne han har samtykket i, at Laurids Skau og de nordslesvigske Stænderdeputerede ordne Amtsraad og andre kommunale Jndretninger, men dette trænger saameget til at blive ledet paa den rette Maade. Nis Lorenzen m. Fl. anbefaler at lade Krigsretter prøve Embedsmændenes fjendtlige og oprørske Sindelag, og midlertidig lade Officerer bestyre en Deel Embeder, uden at blive for længe paa et Sted. Flor har gjort Kommissionen Forestillinger, men det har ikke frembragt nogen Virkning som kan berolige Gemytterne.
Odense Adresse-Contoirs Efterretninger, 1848-04-26
Blandinger. Under 22 ds. har Hs. Maj. Kongen. allernaadigst bifaldet, at der til Betænkning forelægges de i Henhold til den allerh. Kundgjørelse af 4 d. M. sammentrædende Stænderforsamlinger et Udkast til en Valglov for Dannelsen af den ved allerhøieste Kundgjørelse af 4 April d. A. bebudede Rigsforsamling, ifølge hvilket Rigsforsamlingen skal bestaa af 193 Medlemmer, hvoraf 145 vælges af Kongeriger Danmark og Hertugdommet Slesvig, medens Hs. Maj. selv udnævner de øvrige 48, deriblandt 5 for Jsland og 1 for Færøerne. Valget af benævnte 145 Medlemmer skeer i Forhold til Folkemængden (1 Repræsentant paa omtrent 12,000 Beboere) saaledes som den er udfunden ved Folketællingen i 1845. Kongeriget vælger 114 (Østifterne 65, Nørrejylland 49), Slesvig 31; paa Kjøbenhavn kommer 11, paa Odense Amt 8 og paa Svendborg Amt 7 Medlemmer, Valgene skee direkte; Vælger er hver dansk i Valgdistriktet bosatte Undersaat med Jndfødsret, der har opnaaet 30 Aars Alder, naar han har et uplettet Rygte, ikke staaer under Værgemaal, ikke er under Fallit, ikke nyder eller har nydt urefunderet Forsørgelse af Fattigvæsenet, og ikke staaer i noget privat Tjenesteforhold, med mindre han selv holder Dug og Disk. Til Valgbarhed udkræves de samme Egenskaber, kun at Betingelsen og Bopælen i Valgdistriktet bortfalder.
Odense Adresse-Contoirs Efterretninger, 1848-04-26
Flyveposten" erfarer fra paalidelig Kilde, at der allerede fra Engellands og Ruslands Side er gjort energiske Skridt til om muligt at tilveiebringe en fredelig Løsning, med Respekt for alle Danmarks Rettigheder. Fra Ruslands Side er den ogsaa fra sit længere Ophold i Kjøbenhavn bekjendte russiske Diplomat Statsraad Daschkow ankommen til Berlin i nævnte Øiemed, og ifølge hans Opfordring vil allerede i indeværende Uge en diplomatisk Sammenkomst finde Sted i Hamborg, i hvilken paa Danmarks Vegne Kammerherre Reedt, møder. Desuden deeltager heri Befuldmægtigede for Engelland og Preussen. - Grev Carl Moltke har den 23 begivet sig til Hs. Maj. Kongen i Fredericia.
Odense Adresse-Contoirs Efterretninger, 1848-04-26
Kammerherre Opholm, der i disse Dage er vendt tilbage fra Rusland med gode Efterretninger, har af Keiser Nicolai modtaget en Gulddaase med Brillanter.
Odense Adresse-Contoirs Efterretninger, 1848-04-26
Oberst Harrison, en engelsk Jngenieurofficeer, er ankommen til Kjøbenhavn for at tilbyde Regjeringen sin Tjeneste i Krigen mod Preussen. (Flyst.)"Flyveposten" mener, at alle Diplomater, ligefra de høieste til de laveste, som vi have i Udlandet, og som ere af tydsk Fødsel, burde affordres en cathegorisk Erklæring om deres politiske Anskuelser, og som Mænd af Ære vilde de neppe undlade at give en saadan, der, hvad enten den lød tilfredsstillende, undvigende, eller stridende mod Regjeringens og Folkets Anskuelser, dog i alt Fald maatte betegne Regjeringen de Forholdsregler, den havde at tage mod de nævnte Diplomater. Det er overdraget den paa Bartpenge staaende Major Mechlenborg at organisere og indøve Folkevæbningen i Veile Amt, med Undtagelse af Veile Kjøbstad, som er overdraget Major Ræder.
Odense Adresse-Contoirs Efterretninger, 1848-04-26
Kommandeuren for Nørrejyllands General=Kommandostab, Oberstl. Baggesen, bekjendtgjør i Krigsministerens Navn for de Kjøbstæder i Nørrejylland, der have anholdt om Vaaben og endnu ikke modtaget disse: "at der ved Kjøbenhavns Arsenal ligger færdig til Afsending eller Udlevering Vaaben til alle nørrejydske Kjøbstæder, efter et vist Forhold til deres Størrelse og Trang.
Odense Adresse-Contoirs Efterretninger, 1848-04-26
- En tydsk Student, der formelig maa have gjort Friheden til Profession, da han var vandret fra sit Hjem til Paris, hvor han havde gjort Februar-Revolutionen med, dernæst i Berlin havde været med at forsvare Barrikaderne mod den kongelige preussiske Garde, var ogsaa kommen til Schleswig=Holstein, for der at kjæmpe for Friheden. Saaret i Flensborger=Slaget, blev han lagt ind paa det danske Hospital. Her kom han nu til den Erkjendelse, som smertede ham langt mere, end den Kugle, han havde faaet i Armen, at han her, ført bag Lyset, ei havde kjæmpet for Friheden, men snarere mod den, for et Drømmebillede en Voldsgierning, som nu den af ham og Konsorter fornylig bekjæmpede kongelige preussiske Garde staaer ifærd med at understøtte den ædle Garde, der skjød paa værgeløse Borgere i Berlin, og nu skal forsvare Schleswig=Holstein. (Flp.)¬
Odense Adresse-Contoirs Efterretninger, 1848-04-26
J Loll. Posten meldes fra Maribo: "Natten imellem den 17 og 18 ds. afbrændte de efter Branden den 5 August f. A. ved Brunsvang opførte nye Bygninger tilligemed et Huus hvori Eieren, Heegaard med Familie boede. Jlden udbrød, saavidt vides, i sidstnævnte Huus, og antændte strax den ene af de nye Bygninger, og da den anden Længde laae under Vinden var den ogsaa snart antændt, men hvorledes Jlden er opkommen vides forøvrigt ikke.
Odense Adresse-Contoirs Efterretninger, 1848-04-26
Fallitter, Mægler Fr. L. Kelp i Aalborg; Kjøbmand H. Hornemann Suhr i Nysted. Opfordring til Medvirkning ved Oprettelsen af et Feltlazareth paa Als. Efterat have bragt i Erfaring, at Krigsministeriet havde besluttet Oprettelsen af et meere udvidet Feltlazareth paa Als, hvortil Man kom til at bruge et betydeligt Senge inventarium, have Undertegnede tilbudt, at være behjælpelige med de fornødne Forarbeider i denne Henseende paa enhver for og mulig Maade. Med Velvillie har Krigsministeriet modtaget dette Tilbud. Det Arbeide, som især vil være at udføre i denne Anledning, er Syningen af 1000 Sengematrasser med tilhørende Hovedmatrasser, og vi indbyde derfor de af vore Medborgerinder, der ønske at understøtte os i at fuldføre disse med den størst mulige Hurtighed, at henvende sig til Een af os. Forsaavidt Enkelte kunne modtage indtil 10 Stykker, for ved passende Fordeling i deres Kredse at fremme Syningen, vil dette være os særdeles behageligt.
Odense Adresse-Contoirs Efterretninger, 1848-04-26
Vi føle os forvissede om, at Jngen under de nærværende alvorsfulde Forhold vil tage i Betænkning, efter Evne at yde de fornødne Bidrag til Lindring for de Krigere, i hvis Lod det falder at offre Liv og Helbred til Forsvar for vor Arne og vi have derfor troet at opfylde mange Huusmødres Ønske ved at tilbyde, tillige at modtage Gaver af uldne Sengetæpper og Lagener til Forsyning af det omhandlede Lazareth, for at dette saaledes kunde komme til væsentligt at erholde sit Jnventarium ved frivillige Bidrag.
Odense Adresse-Contoirs Efterretninger, 1848-04-26
Kjøbenhavn den 22 April 1848. F. Mynster, U. Saxtorph. C. Heide, Nørregade No. 30. Hj. af Knabostræde Vesterbro No. 58 og Brolæggerstræde 74. E. Hansen, T. Sager, W. Conradsen, Akademigade No. 281. Nybrogade No. 20. Vesterbro Nr. 13. Udnævnelser og Entledigelser. Ved allerh. Reskriveaf 28 Marts har Hs. Maj. Kongen allern, tilladt Cancellist i Cabinetssecretariatet, Kjunker Levetzau, at anlægge og bære den ham af Kongen af Preussen tildeelte Decoration som Ridder af Johanniter-Ordenen, samt den ham af Keiseren af Rusland tildeelte Decoration som Ridder af St. Stanislaus Ordenens 2den Klasse; den 27de er Capit. C. F. v. Løvenfeldt og Premierlieuten, i Sø=Etaten P. H. C. Schmidt udnævnte til Riddere af Dannebrogordenens 3die Klasse. Den 8 April er Vagtmester af 1ste Dragon Regiments 4de Eskadron, C. L. Noll, udnævnt til Dannebrogsmand, Kherre H. C. C. Reed til Palsgaard beskikket til interimistisk at fungere som Depesche Secretair ved det udenlandske Departement; Conferentsraad Dankwart er, efter derom yttret Ønske, i Naade entlediget fra sin Post som Directeur for Departementet og derhos tillagt Rang i 1ste Classe No. 13 efter Rangforordningen.
Odense Adresse-Contoirs Efterretninger, 1848-04-26
Ledige Embeder. Byfoged- og Byskriver-Embedet i Kjerteminde samt Herredsfoged- og Skriver-Embedet i Hinds holms Herred, Opslaaet vacant den 6 April. - Borgermester og Auctionsdirecteur-Embedet i Aarhuus, Opslaaet vacant den 19 April.
Odense Adresse-Contoirs Efterretninger, 1848-04-26
AVERTISSEMENTS. Til Amtet er endvidere indkommet følgende Anmeldelser om Tilbud af frivillige Bidrag til Armeens Tjeneste: fra Propr. Hansen til Logismose om 40 Tdr. Rug; Haarbye Sogn 70 Tdr. Havre og 75 Tdr. Rug. Pastor Krag i Gielsted 100 Rbd.; Asperup og Roerslev Commune om at ville stille de Communen paalignede 4 Heste uden Godtgjørelse, Causlunde Sogn ligeledes 3 Heste - eller dersom Hestene ikke blive brugte, da Jndkjøbsbeløbet omtrent 400 Rbd. - endvidere 38 Tdr. Havre og 18 Tdr. Rug, Kjøbmand Lagoni i Faaborg 1 Hest, Selveier Haae af Sludegaard do., Frørup Sogns Beboere 2, Rolfsted do. do. 2, nogle Fæster af Frederiksgave Gods i Søllested Sogn 24 Rbd. og 5 Tdr. 4 Skpr. Havre, Rynkebye og Revninge Sogne 2 Heste, Consistorialraad Schmidt i Mesinge et Læs godt Kløverhøe, Gamborg Sogn 1 Hest saafremt ingen Heste blive at udrede efter den foretagne Udskrivning, Pastor Høgh i Gamborg 15 Rbd., Udbye Sogn, 20 Tdr. 5 Skpr. Havre og 245 Lpd. Høe, Sandager og Holevad Sogne 256 Rbd. og vil desuden afgive de paalignede 2 Heste uden Godtgjørelse, Søns og Ørsted Sogne 280 Rbd., Huusbye Sogn vil afgive de 3 udskrevne Heste uden Godtgjørelse naar ingen videre Udskrivning finder Sted, Tanderup Sogn 2 Heste og 121 Rbd., Balslev og Eibye Sogne 218 Rbd. foruden 18 Tdr. Havre af sidste Sogn, hvilke ere forbrugte ved Troppers Gjennemmarsch, Møller Hans Eilersen i Brendemølle 1 Hest, Kjerte Sogn 2 Heste og 235 Rbd. Baron Wedell til billeskov 20 Tdr. Havre, Birkedommer Jeppesen paa Kjerlingberg 2 Tdr. Havre foruden at deeltage i Bidraget med Sognet, Jndslev Sogn 12 Tdr. 4 Skpr. Havre, nordre Aabye 7 Tdr. Havre, 24 Lpd. Høe og 22 Lpd. Halm, Niels Jørgensen af Holmegaard 1 Hest, Weilbye Sogn vil uden Godtgjørelse stille de Communen paalignede 5 Heste, Wigersler Sogn har afleveret 10 Heste, Barløse Sogn 202 Rbd. 5 Mk., Gaardbrugerne paa Baagøe 120 Rbd., Brenderup Sogn 193 Rbd. 3 Mk. 13 s., 21 Tdr. 7 Skpr. Rug og 18 Tdr. 4 Skpr. Havre, Propr. Petersen til Kjersgaard 100 Rbd., Sønder Brobye Sogn 400 Rbd. og 1 Hest, hvoraf Baron Schaffaliky 100 Rbd. og Pastor Krag 40 Rbd., Lumbye Sogn 305 Rbd. og 1 Hest, istedetfor Sognets tidligere Tilbud om at aflevere de paalignede 3 Heste uden Godtgjørelse. Fyens Stiftamthuus den 26 April 1848. C. Bille Brahe, const.
Odense Adresse-Contoirs Efterretninger, 1848-04-26
Da endeel Medborgerinder i Odense og Omegn have bestemt at ville levere til Armeen Skjorter, Strømper, og Sokker til medio Mai, saa tillader jeg mig herved behageligen at udbede disse Sager indleverede den 15, 16 og 17 Mai førstkommende, om Formiddagen fra Kl. 10 til 1, paa Raadhuset, for derefter at foranstaltes sendte til Armeen. Odense den 25 April 1848. Ch. Estrup. Udi frivillige Pengebidrag til Oprettelsen af et mobilCorps er endvidere indkommet fra Odense Kjøbstad 18 Rbd., Helnæs Pastorat 162 Rbd., Cand. theol. Berthelsen et consignabel Bankfonds=Beviis paa 800 Rbd., Hellerup og Søllinge Sogne endvidere 5 Rbd., Dalby Sogn, endvidere 19 Rbd., Stubberup Sogn endvidere 46 Rbd. 32 s. og Beboerne i Skibhusene endvidere 3 Rbd., hvorefter det samlede Beløb til Dato udgjør 33, 113 Rbd. 3 Mk. 7 s., foruden endeel Guldsmykker.
Odense Adresse-Contoirs Efterretninger, 1848-04-26
Bidragene til de efterladte Familier er uforandret, nemlig eengang for alle 494 Rbd. 3 Mk. 4 s., 1 Td. Rug, 3 Tdr. Byg og 4 Tdr. Kartofler; de ugentlige Bidrag 29 Rbd. 8 s.
Odense Adresse-Contoirs Efterretninger, 1848-04-26
Committeen er fremdeles samlet hver Søgnedags Aften fra Kl. 6 1/2 til 8 for at modtage Bidrag. Odense den 25 April 1848.